Studenții UB, invitați de UNIHUB să depună proiecte pentru promovarea antreprenoriatului și a societății antreprenoriale studențești

UNIHUB – Societatea Antreprenorială Studențească a Universității din București lansează competiția de proiecte adresate studenților și asociațiilor studențești pentru promovarea antreprenoriatului și a societății antreprenoriale studențești pentru anul 2024.
Pentru ediția de anul acesta, competiția va susține patru proiecte cu maximum 3.000 de lei/ proiect. Cheltuieli eligibile: cheltuieli cu cazarea, cheltuieli cu asigurarea mesei, cheltuieli de transport, cheltuieli de logistică – cheltuieli materiale, cheltuieli de editare, multiplicare și alte asemenea.
Termenul-limită pentru depunerea proiectelor studențești este vineri, 28 iunie 2024, iar dosarele de aplicație pot fi transmise la adresa de e-mail unihub@unibuc.ro. Fișa de aplicație poate fi descărcată de aici.
Finanțarea va fi asigurată din proiectul CNFIS-FDI-2024-F-0065 – Studenții și absolvenții UB-antreprenori de succes, antreprenori sustenabili (SMARTBUSINESS).
Mai multe detalii cu privire la apelul pentru proiecte adresate studenților și asociațiilor studențești pentru promovarea antreprenoriatului și a societății antreprenoriale studențești în cadrul UNIHUB – Societatea Antreprenorială Studențească a Universității din București pot fi consultate în documentul disponibil aici.
